rejauldu/bengali-wikipedia huggingface dataset:
খ্রিষ্টানগণ ভারতের জন্য কি করিতে পারেন? (মূল ইংরেজিতে: রিলিজিয়ন নট দ্য ক্রাইং নিড অফ ইন্ডিয়া) হল বিশ্বধর্ম মহাসভায় স্বামী বিবেকানন্দের দেওয়া একটি বক্তৃতা। বক্তৃতাটি ১৮৯৩ সালের ২০ সেপ্টেম্বর দেওয়া হয়। এই বক্তৃতায় বিবেকানন্দ গরিব ভারতীয়দের দারিদ্র দূরীকরণে খ্রিস্টানদের অনীহার কথা প্রকাশ করে তাদের নিন্দা করেন। তিনি বলেন, ভারতবাসীদের ধর্মশিক্ষার প্রয়োজন নেই। কারণ, প্রাচ্যে ধর্মের অভাব নেই। কিন্তু তাদের দুর্ভিক্ষ ও অন্যান্য সময়ে খাদ্যের অভাব ঘটে। সেই অভাব না মেটানোর জন্য তিনি খ্রিস্টান ধর্মপ্রচারকদের সমালোচনা করেন।   প্রেক্ষাপট   ১৮৯৩ সালে বিশ্বধর্ম মহাসভায় (শিকাগো, ১১-২৭ সেপ্টেম্বর) স্বামী বিবেকানন্দ ভারত ও হিন্দুধর্মের প্রতিনিধিত্ব করেন। এই অনুষ্ঠানটি ছিল প্রাচ্য ও পাশ্চাত্যের ধর্মগুলির প্রথম সম্মিলিত সভা। ১১ সেপ্টেম্বরের উদ্বোধনী ভাষণটি ছিল সাধারণ ভাষণ। তাতে কোনো ধর্মের স্বপক্ষে বা বিপক্ষে কিছু বলা হয়নি। এরপর ১৫, ১৮ ও ২০ সেপ্টেম্বর বিবেকানন্দ বিভিন্ন ধর্মীয় বিষয় নিয়ে আলোচনা করেন।   ২০ সেপ্টেম্বর, ১৮৯৩  ১৯ সেপ্টেম্বর বিবেকানন্দ তার ভাষণে খ্রিস্টানদের কিছু সমালোচনা করেছিলেন। পরদিন তিনি একটি তাৎক্ষণিক বক্তৃতা দিতে শুরু করেন। চীনে কর্মরত ধর্মপ্রচারক অধ্যাপক আইজ্যাক টি. হেডল্যান্ড রিলিজিয়ন ইন পিকিং নামে একটি রচনা পড়ে শুনিয়েছিলেন। এই রচনার প্রত্যুত্তরে বিবেকানন্দ বলেন যে, চীনের দারিদ্র একটি প্রধান সমস্যা। তাই সেখানে স্থানীয় বাসিন্দাদের ধর্মান্তরিত করার বদলে সেখানে দারিদ্র দূরীকরণে মনোযোগ দেওয়াই ধর্মপ্রচারকদের প্রধান কর্তব্য। এই ভাষণেই বিবেকানন্দ বলেছিলেন, "ধর্ম ভারতের প্রধান প্রয়োজন নয়।" বিবেকানন্দ খ্রিস্টধর্মকে প্রত্যক্ষভাবে আক্রমণ করেননি। শুধু ভারতে ধর্মপ্রচারকদের কার্যপ্রণালীকে করেছিলেন। ভাষণটি ছিল মহাসভায় তার চতুর্থ ভাষণ। এই দিন বিবেকানন্দের ভাষণ দেওয়ার কথা ছিল না। হেডল্যান্ডের ভাষণের পর মহাসভার অধ্যক্ষ ড. মমেরি বলেন যে, পরবর্তী বক্তা অনুপস্থিত। উপস্থিত শ্রোতারা বিবেকানন্দে উপস্থিত দেখে তাঁকেই ভাষণ দিতে অনুরোধ করেন। বিবেকানন্দ রাজি হন এবং ভাষণ দেন।  তার বক্তব্যের প্রধান উপজীব্য ছিল এই যে খ্রিস্টানরা ভারতীয়দের দারিদ্রের প্রতি উদাসীন। তিনি বলেন, ধর্মপ্রচারকদের ভাষণ বা আরো গির্জাঘরে ভারতের কোনো প্রয়োজন নেই। কারণ প্রাচ্যে অনেক ধর্মমত প্রচলিত। ভারতে হাজার হাজার মানুষ অনাহারে মারা যায়, কিন্তু ধর্মপ্রচারকরা তাদের প্রতি উদাসীন। বিবেকানন্দ বলেন ক্ষুধার্ত মানুষদের ধর্মপ্রচারকরা "হিদেন" বলেন। তাদের খাদ্যের প্রয়োজন যা খ্রিস্টানরা তাদের দেয় না।  ক্ষুধার্ত ভারতীয়দের সাহায্য না করার জন্য বিবেকানন্দ খ্রিস্টানদের সমালোচনা করেন। তিনি বলেন, খাদ্যই ভারতবাসীর সবার আগে প্রয়োজন, ধর্ম নয়।   গুরুত্ব  এই বক্তৃতাটিকে স্বামী বিবেকানন্দের একটি উল্লেখযোগ্য বক্তৃতা মনে করা হয়। ২১ সেপ্টেম্বর শিকাগো ইন্টার ওশেন-এ এই বক্তৃতার উপর একটি নিবন্ধ প্রকাশিত হয়। দ্য কর্ম অফ ব্রাউন ফোক বইয়ের লেখক বিজয় প্রসাদের মতে, মার্কিন যুক্তরাষ্ট্রের বাসিন্দারা ধর্মকেই ভারতীয় উপমহাদেশে একমাত্র রপ্তানিযোগ্য সামগ্রী মনে করেন দেখে ক্ষুব্ধ হয়ে বিবেকানন্দ এই ভাষণ দিয়েছিলেন।   তথ্যসূত্র   পাদটীকা    গ্রন্থপঞ্জি               বিষয়শ্রেণী:স্বামী বিবেকানন্দের বক্তৃতা
২০০৪ জালনা মসজিদ বোমা হামলা হচ্ছে ২০০৪ সালের ২৪শে আগস্ট তারিখে ভারতের মহারাষ্ট্রের জালনার একটি স্থানীয় মসজিদে সংগঠিত দুটি পৃথক অপরিশোধিত বোমা হামলা। জ্যেষ্ঠ পুলিশ কর্মকর্তার তথ্য মতে, জালনার কাদরিয়া মসজিদে প্রথম বোমা হামলাটি ঘটে দুপুর ১:৪৫ মিনিটে এবং এর ১৫ মিনিট পরে পূর্না শহরের উপকণ্ঠে পার্বণী জেলাতে অবস্থিত অন্য আরেকটি মসজিদে দ্বিতীয় হামলাটি ঘটে। শুক্রবারের নামাজের সময় এই হামলা চালানো হয়েছিল এবং এতে মোট ১৮ জন আহত হয়েছিল। পরে ২০১২ সালের ১৮ই জুলাই তারিখে, জেলা ও দায়রা আদালতের কাছে প্রমাণের অভাবে সাতজন আসামিকে খালাস পেয়ে গিয়েছে।  তথ্যসূত্র  বিষয়শ্রেণী:মুসলিম নিপীড়ন বিষয়শ্রেণী:ভারতে ধর্মীয়ভাবে অনুপ্রাণিত সহিংসতা বিষয়শ্রেণী:ভারতের ধর্মীয় ভবন ও স্থাপনায় হামলা বিষয়শ্রেণী:মহারাষ্ট্রে অপরাধ বিষয়শ্রেণী:ভারতে মুসলিম বিরোধী সহিংসতা বিষয়শ্রেণী:২০০৪-এ ইসলাম বিষয়শ্রেণী:পারভানি জেলা বিষয়শ্রেণী:ভারতের মসজিদে বোমা হামলা বিষয়শ্রেণী:২১শ শতাব্দীতে মসজিদে হামলা বিষয়শ্রেণী:মহারাষ্ট্রে উন্নত বিস্ফোরক যন্ত্র বোমা হামলা
অ্যান্টোনিও আগস্টিনহো নেটো (১৭ সেপ্টেম্বর ১৯২২ - ১০ সেপ্টেম্বর ১৯৭৯) ১ম অ্যাঙ্গোলার রাষ্ট্রপতি (১৯৭৫–১৯৭৯) নেতৃত্ব দিয়েছিলেন অ্যাঙ্গোলার মুক্তির জন্য জনপ্রিয় আন্দোলন (এমপিএলএ) স্বাধীনতার যুদ্ধ (১৯৬১–১৯৭৪)। মৃত্যুর আগ পর্যন্ত তিনি এমপিএলএ নেতৃত্ব দিয়েছিলেন গৃহযুদ্ধ (১৯৭৫-২০০২)। তার সাহিত্যকর্মের জন্যও তিনি পরিচিত, তিনি অ্যাঙ্গোলার প্রধান কবি হিসাবে বিবেচিত হন। তার জন্মদিনটি জাতীয় হিরোস দিবস হিসাবে উদযাপিত হয়, একটি অ্যাঙ্গোলায় সরকারি ছুটি।Thomas Johnson, Agostinho Neto, 56, Angola's Leader, Diesin’ Moscow After Surgery. The New York Times, September 12,1979.   তথ্যসূত্র    বহিঃসংযোগ   বিশ্বকোষ  বিষয়শ্রেণী:১৯২২-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:অ্যাঙ্গোলার রাষ্ট্রপতি বিষয়শ্রেণী:২০শ শতাব্দীর আফ্রিকার রাষ্ট্রপতি বিষয়শ্রেণী:২০শ শতাব্দীর অ্যাঙ্গোলীয় রাজনীতিবিদ বিষয়শ্রেণী:লিসবন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কোয়েমব্রা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেনিন পুরস্কার বিজয়ী বিষয়শ্রেণী:লেনিন শান্তি পুরস্কার প্রাপক বিষয়শ্রেণী:পর্তুগিজ ভাষার লেখক বিষয়শ্রেণী:অ্যাঙ্গোলীয় লেখক বিষয়শ্রেণী:অ্যাঙ্গোলীয় সাম্যবাদী বিষয়শ্রেণী:বেঙ্গো প্রদেশের ব্যক্তি বিষয়শ্রেণী:এমপিএলএ রাজনীতিবিদ বিষয়শ্রেণী:পর্তুগিজ বন্দীদশা থেকে পলাতক বিষয়শ্রেণী:অ্যাঙ্গোলীয় বিপ্লবী বিষয়শ্রেণী:পর্তুগালে অ্যাঙ্গোলীয় প্রবাসী বিষয়শ্রেণী:অ্যাঙ্গোলীয় পলাতক
thumb  মার্ক বার্নস-উইলিয়ামসন,  (জন্ম জানুয়ারি ১৯৬৪) একজন ব্রিটিশ লেবার পার্টির রাজনীতিবিদ। তিনি ২০১২ থেকে ২০২১ সাল পর্যন্ত ওয়েস্ট ইয়র্কশায়ার পুলিশ এবং ক্রাইম কমিশনার হিসেবে দায়িত্ব পালন করেছিলেন। তিনি ২০০৩ থেকে ২০১২ সাল পর্যন্ত ওয়েস্ট ইয়র্কশায়ার পুলিশ কর্তৃপক্ষের চেয়ারম্যান ছিলেন। তিনি ১৯৯৮ থেকে ২০১২ সাল পর্যন্ত ক্যাসলফোর্ড সেন্ট্রাল এবং গ্লাসহাটন ওয়ার্ডের ওয়েকফিল্ড জেলা কাউন্সিলরও ছিলেন।   তথ্যসূত্র    বহিঃসংযোগ    মার্ক বার্নস-উইলিয়ামসনের অফিসিয়াল ওয়েবসাইট  ওয়েস্ট ইয়র্কশায়ার পুলিশ কর্তৃপক্ষের ওয়েবসাইট  পন্টেফ্র্যাক্ট এবং ক্যাসলফোর্ড এক্সপ্রেস   বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:১৯৬৪-এ জন্ম বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ওয়েকফিল্ডের কাউন্সিলর বিষয়শ্রেণী:জীবিত ব্যক্তি বিষয়শ্রেণী:ব্র্যাডফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:শ্রমিক দল (যুক্তরাজ্য) এর পুলিশ ও অপরাধ কমিশনার
হেডলি ব্রায়ান টাবের (; জন্ম: ২৯ এপ্রিল, ১৯৪০)  নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৭০ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিং করাসহ লেগ ব্রেক বোলিংয়ে পারদর্শী ছিলেন ব্রায়ান টাবের।   প্রথম-শ্রেণীর ক্রিকেট  ১৯৬৪-৬৫ মৌসুম থেকে ১৯৭৩-৭৪ মৌসুম পর্যন্ত ব্রায়ান টাবেরের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে তার ব্যাটিং গড় ছিল মাত্র ১৮। উইকেট-রক্ষক হিসেবে ব্রায়ান টাবের ১২৯টি প্রথম-শ্রেণীর খেলায় অংশ নিয়েছিলেন। এ সময়ে ১৮.০১ গড়ে রান তুলেন। প্রথম-শ্রেণীর ক্রিকেটে ব্যক্তিগত সর্বোচ্চ রান করেন ১০৯।Cricinfo, http://content-aus.cricinfo.com/ci/content/player/7912.html Accessed 2 February 2010   আন্তর্জাতিক ক্রিকেট  সমগ্র খেলোয়াড়ী জীবনে ষোলটি টেস্টে অংশগ্রহণ করেছিলেন ব্রায়ান টাবের। ২৩ ডিসেম্বর, ১৯৬৬ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে ডেভিড রেনেবার্গের সাথে একযোগে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি। টেস্টে ব্যক্তিগত সর্বোচ্চ রান করেন ৪৮।  ১৯৬০-এর দশকের শেষদিকে অস্ট্রেলিয়ার পক্ষে ১৬ টেস্টে অংশগ্রহণের সুযোগ হয়েছিল ব্রায়ান টাবেরের। টেস্টে নাটকীয়ভাবে আত্মপ্রকাশ ঘটে ব্রায়ানে টাবেরের। ১৯৬৬-৬৭ মৌসুমে বব সিম্পসনের নেতৃত্বাধীন অস্ট্রেলিয়া দলের সদস্যরূপে দক্ষিণ আফ্রিকা গমন করেন। জোহেন্সবার্গে স্বাগতিক দক্ষিণ আফ্রিকার বিপক্ষে ঐ টেস্টে সাত ক্যাচসহ স্ট্যাম্পিং করেছিলেন তিনি। এছাড়াও, ব্যাট হাতে নিয়ে ১৩ ও ৭ রান তুলেন। তাসত্ত্বেও, স্বাগতিক দল ২২৩ রানের ব্যবধানে জয় তুলে নেয়।  ১৯৬৮ সালে নিয়মিত উইকেট-রক্ষক ব্যারি জার্মানের বিকল্প হিসেবে ইংল্যান্ড গমন করেন। ঐ দলটিতে বিল লরি, ব্রায়ান টাবের, ডগ ওয়াল্টার্স, লেস জসলিন, জন গ্লিসন, অ্যাশলে মলেট, ডেভিড রেনেবার্গ, জন ইনভেরারিটি, এরিক ফ্রিম্যান, ইয়ান চ্যাপেল, নীল হক, পল শিহান, অ্যালেন কনলি, বব কাউপার, গ্রাহাম ম্যাকেঞ্জি ও ইয়ান রেডপথ ছিলেন। এর পরপরই ভারত ও দক্ষিণ আফ্রিকায় প্রথম পছন্দের উইকেট-রক্ষক হিসেবে গমন করেন।  ১৯৬৯-৭০ মৌসুমে দক্ষিণ আফ্রিকার বিপক্ষে বিপর্যয়গ্রস্ত ৪-০ ব্যবধানে সিরিজ পরাজয়ে সর্বশেষ খেলেন। এরপর রডনি মার্শ তার স্থলাভিষিক্ত হয়েছিলেন।   খেলার ধরন  দৈহিক গড়ন খাটো আকৃতির হলেও সহজাত ভঙ্গীমায় উইকেট-রক্ষণে অগ্রসর হয়েছিলেন। কিন্তু ব্যাটসম্যান হিসেবে তার ভূমিকা বেশ সীমাবদ্ধ ছিল। নিউ সাউথ ওয়েলসের অন্যতম সেরা উইকেট-রক্ষক হিসেবে পরিচিতি লাভ করেন। শতাব্দীর সেরা নিউ সাউথ ওয়েলস দলে তাকে অন্তর্ভুক্ত করা হয়।  ক্রিকেট খেলা থেকে অবসর গ্রহণের পর কোচিং জগতে প্রবেশ করেন ব্রায়ান টাবের। পরবর্তীতে এনএসডব্লিউ’র নির্বাচকমণ্ডলীর সভাপতির দায়িত্ব পালন করেন তিনি।   তথ্যসূত্র    আরও দেখুন   পিটার অ্যালান  কিথ স্ট্যাকপোল  অস্ট্রেলীয় টেস্ট ক্রিকেটারদের তালিকা  অস্ট্রেলীয় টেস্ট উইকেট-রক্ষকদের তালিকা	  ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:ওয়াগা ওয়াগার ব্যক্তিত্ব বিষয়শ্রেণী:উইকেট-রক্ষক বিষয়শ্রেণী:নিউ সাউথ ওয়েলস থেকে আগত ক্রিকেটার
টাঙ্গাইল কমিউটার (ট্রেন নম্বর ১০৩৩/১০৩৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি টাঙ্গাইলের বঙ্গবন্ধু সেতু পূর্ব স্টেশন (বিবি ইস্ট) থেকে ঢাকার কমলাপুর স্টেশন পর্যন্ত চলাচল করে।   সময়সূচি    টাঙ্গাইল কমিউটার বঙ্গবন্ধু সেতু পূর্ব রেলওয়ে স্টেশন থেকে ঢাকার উদ্দেশ্য ছাড়ে সকাল ০৬টা ৪০ মিনিটে, ঢাকা পৌঁছে সকাল ০৯ টা ৪৫ মিনিটে।  ঢাকা থেকে বঙ্গবন্ধু সেতু পূর্ব রেলওয়ে স্টেশনের উদ্দেশ্যে ছাড়ে বিকেল ৬টা, বঙ্গবন্ধু সেতু পূর্ব রেলওয়ে স্টেশন পৌঁছাবে রাত ৮টা ৩০ মিনিটে।   যাত্রাবিরতি    টাঙ্গাইল রেলওয়ে স্টেশন  মির্জাপুর রেলওয়ে স্টেশন  বঙ্গবন্ধু হাই-টেক সিটি রেলওয়ে স্টেশন  মৌচাক রেলওয়ে স্টেশন  জয়দেবপুর জংশন রেলওয়ে স্টেশন  ঢাকা বিমানবন্দর রেলওয়ে স্টেশন   ইতিহাস  ট্রেনটি ২০০১ সালের ২০ জুলাই টাঙ্গাইল বাসীর জন্য একটি নতুন ট্রেন উদ্বোধন করা হয়। তখন ট্রেনটি ঢাকা-মির্জাপুর পর্যন্ত চলাচল করত। পরে ২০০৩ সালে ট্রেনটিকে বন্ধ করে দেওয়া হয়। ২০০৫ সালে আবার চালু করা হয়। তখন ঢাকা থেকে টাঙ্গাইল পর্যন্ত চলাচল করত। ২০০৯ সালের শেষের দিকে সিন্ধান্ত নেওয়া হয় যে ২০১০ সাল থেকে ট্রেনটি ঢাকা থেকে বঙ্গবন্ধু সেতু পূর্ব রেলওয়ে স্টেশন পর্যন্ত চলাচল করবে। অবশেষে ২০১০ সালে ট্রেনটিকে বঙ্গবন্ধু সেতু পূর্ব পর্যন্ত বর্ধিত করা হয়। ঢাকা-বঙ্গবন্ধু সেতু পূর্ব স্টেশন-ঢাকা রুটে "টাঙ্গাইল কমিউটার" নামে এই ট্রেনটি চালু করা হয় তুরাগ এক্সপ্রেস এর রেক দিয়ে। এতে বন্ধ করে দেওয়া হয় তুরাগ এক্সপ্রেস কে। ফলে তুরাগ এক্সপ্রেস এর অনেক যাত্রী উক্ত ট্রেন পুনরায় চালু করার জন্য মানববন্ধন করেন।   এই মানববন্ধন বন্ধ করে তুরাগ এক্সপ্রেস চালুর ব্যাপারে বাংলাদেশ রেলওয়ে একটি সিদ্ধান্ত নেয়। সিদ্ধান্ত অনুযায়ী, অবমুক্ত ব্রডগেজ ভ্যাকুয়াম রেক দিয়ে টাঙ্গাইল কমিউটার ট্রেন এবং উক্ত ট্রেনের মিটারগেজ রেক দ্বারা পুনরায় তুরাগ এক্সপ্রেস ট্রেন চলাচল শুরু করে।  করোনার মহামারীর সময়ে টাঙ্গাইল কমিউটার ট্রেন বন্ধ থাকায় ২০২০ সালের ১৫ই অক্টোবর এই ট্রেনের রেক দিয়ে রাজশাহী-বি.মু.সি.ই-রাজশাহী রুটে বাংলাবান্ধা এক্সপ্রেস নামে একটি আন্তঃনগর ট্রেন চালু হয়। ফলে টাঙ্গাইল কমিউটার এর নিজস্ব কোনো রেক আপাতত না থাকলেও রেল বিভাগ জানায় মোহনগঞ্জ এক্সপ্রেস ইন্দোনেশিয়ার পিটি ইনকার তৈরি নতুন আধুনিক রেক পাওয়ায় এর অবমুক্ত মিটার-গেজ ভ্যাকুয়াম রেক টাঙ্গাইল এক্সপ্রেসকে দেওয়া হবে।  অবশেষে ২০২০ সালের ১৯শে ডিসেম্বর থেকে আন্তনগর মোহনগঞ্জ এক্সপ্রেস ট্রেনের অবমুক্ত ভ্যাকুয়াম রেক দ্বারা পরিচালনা শুরু করা হয়।  এই ট্রেনটিতে ২৩০০ বা ২৬০০ বা ২৭০০ বা ২৯০০ শ্রেনীর লোকোমেটিড ব্যবহার করা হচ্ছে।   তথ্যসূত্র   বিষয়শ্রেণী:বাংলাদেশের কমিউটার ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:২০০১-এ চালু রেল পরিষেবা
মোহাম্মাদ শহীদ (জন্ম: ১ নভেম্বর, ১৯৮৮; নারায়ণগঞ্জ) হলেন একজন বাংলাদেশী ক্রিকেটার। তিনি প্রথম-শ্রেণীর ক্রিকেটে প্রতিনিধিত্ব করার মাধ্যমে ক্রিকেট অঙ্গনে প্রবেশ করেন। মূলত তিনি একজন বোলিং অল-রাউন্ডার ক্রিকেটার হিসেবে ডান-হাতি ব্যাটসম্যান এবং ডান-হাতি মিডিয়াম-ফাস্ট বল করে থাকেন।   খেলোয়াড়ী জীবন  শহীদ ২০১১ সালের ১৭ অক্টোবর রংপুর বিভাগের বিরুদ্ধে খেলার মাধ্যমে প্রথম শ্রেণীর ক্রিকেটে আত্মপ্রকাশ করেন।  পাকিস্তানের বিপক্ষে বাংলাদেশের টেস্ট দলে জায়গা করে নেন তিনি। ২০১৫ সালের ২৮ এপ্রিলে খুলনার শেখ আবু নাসের স্টেডিয়ামে অনুষ্ঠিত ১ম টেস্ট খেলায় পাকিস্তানের বিপক্ষে টেস্ট ক্রিকেটে আত্মপ্রকাশ ঘটে তার।  এরপর ২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও আবু হায়দারেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।   আরও দেখুন  তাসকিন আহমেদ  মুস্তাফিজুর রহমান  ২০১৪-১৫ পাকিস্তান ক্রিকেট দলের বাংলাদেশ সফর  তথ্যসূত্র  বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:গাজী ট্যাঙ্কের ক্রিকেটার বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
thumb|বক্সিং ডে টেস্টের ১ম দিন।  ওয়েস্ট ইন্ডিজ ক্রিকেট দল পূর্ব নির্ধারিত সময়সূচী মোতাবেক ২ ডিসেম্বর, ২০১৫ তারিখ থেকে ৭ জানুয়ারি, ২০১৬ পর্যন্ত অস্ট্রেলিয়া সফর করে। সফরে দলটি স্বাগতিক অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ তিনটি টেস্টে অংশ নেয়। অস্ট্রেলিয়া ২-০ ব্যবধানে সিরিজ জয় করে ও ফ্রাঙ্ক ওরেল ট্রফি নিজেদের দখলে রাখে। সিরিজের সেরা খেলোয়াড় হিসেবে এ্যাডাম ভোজেস রিচি বেনো পদক লাভ করেন।   দলীয় সদস্য  টেস্ট স্টিভ স্মিথ (অধিঃ)  ডেভিড ওয়ার্নার (সহঃ অধিঃ)  স্কট বোল্যান্ড (ক্যাপবিহীন)  জো বার্নস  নাথান কোল্টার-নাইল  জোশ হজলউড  উসমান খাওয়াজা  নাথান লায়ন  মিচেল মার্শ  পিটার নেভিল (উইঃ)  স্টিভ ও’কিফ  জেমস প্যাটিনসন  পিটার সিডল  এ্যাডাম ভোজেস  শন মার্শ  জেমস প্যাটিনসন জেসন হোল্ডার (অধিঃ)  ক্রেগ ব্রেদওয়েট (সহঃ অধিঃ)  দেবেন্দ্র বিশু  জার্মেইন ব্ল্যাকউড  কার্লোস ব্রাদওয়েট  ড্যারেন ব্র্যাভো  রাজেন্দ্র চন্দ্রিকা  মিগুয়েল কামিন্স  শেন ডোরিচ  শ্যানন গ্যাব্রিয়েল  শাই হোপ  দীনেশ রামদিন (উইঃ)  কেমার রোচ  মারলন স্যামুয়েলস  জেরোমি টেলর  জোমেল ওয়ারিকান   প্রস্তুতিমূলক খেলা    প্রস্তুতিমূলক খেলা: ক্রিকেট অস্ট্রেলিয়া একাদশ ব ওয়েস্ট ইন্ডিজ একাদশ    প্রস্তুতিমূলক খেলা: ভিক্টোরিয়া আমন্ত্রিত একাদশ ব ওয়েস্ট ইন্ডিজ একাদশ    টেস্ট সিরিজ (ফ্রাঙ্ক ওরেল ট্রফি)   ১ম টেস্ট  ২য় টেস্ট  ৩য় টেস্ট   তথ্যসূত্র    বহিঃসংযোগ   Series home at ESPN Cricinfo  বিষয়শ্রেণী:২০১৫-এ অস্ট্রেলীয় ক্রিকেট বিষয়শ্রেণী:২০১৫-এ ওয়েস্ট ইন্ডিয়ান ক্রিকেট বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের অস্ট্রেলিয়া সফর বিষয়শ্রেণী:২০১৫-১৬ অস্ট্রেলীয় ক্রিকেট মৌসুম
বাংলাদেশে ২,৮০০ কিলোমিটার রেললাইন পরিচালনা করা হয় দুটি রেলওয়ে অঞ্চলের চারটি বিভাগের মাধ্যমে। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই পূর্বাঞ্চল রেলওয়ে অঞ্চলটি গঠিত এবং রংপুর বিভাগ, রাজশাহী বিভাগ, ও খুলনা বিভাগ নিয়ে পশ্চিমাঞ্চল রেলওয়ে গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে থাকা দুইটি বিভাগ হচ্ছে রেলওয়ে ঢাকা বিভাগ এবং রেলওয়ে চট্টগ্রাম বিভাগ।  কার্যক্রম দখল রেলওয়ের ঢাকা ও চট্টগ্রাম বিভাগে বেদখলে আছে দুই হাজার একর জমি। শুধুমাত্র চট্টগ্রাম শহরেই বেদখলে আছে রেলের প্রায় ২০ একর জমি। সিটি কর্পোরেশনের আওতাধীন এ ২০ একর জমির আনুমানিক মূল্য হাজার কোটি টাকা। একইভাবে, শুধুমাত্র ঢাকা শহরে অবৈধ দখলে রয়েছে রেলের প্রায় ৫০ একর জমি। যার আনুমানিক মূল্য চার হাজার কোটি টাকা। বেদখলে থাকা এসব জমি উদ্ধারে রেল প্রায়ই অভিযান পরিচালনা করলেও স্থায়ীভাবে মিলছে না সমাধান। উদ্ধার হওয়া জায়গা রক্ষায় বরাবরই উদাসীনতার পরিচয় দিয়েছে রেল। এ সুযোগ কাজে লাগিয়ে কোটি কোটি টাকা হাতিয়ে নিচ্ছে রেলের কর্মচারী থেকে শুরু করে রাজনৈতিক ও প্রভাবশালী মহল। যার বদৌলতে রেলের জমি দখলে নিয়ে আবাসন তৈরি করে কোটি কোটি টাকা হাতিয়ে নিচ্ছে একটি মহল।   তথ্যসূত্র   বিষয়শ্রেণী:বাংলাদেশ রেলওয়ে
আদি পুরাণ হল ৯ম শতাব্দীর সংস্কৃত কবিতা যা জিনসেন, দিগম্বর সন্ন্যাসী দ্বারা রচিত। এটি প্রথম তীর্থংকর ঋষভনাথের জীবন নিয়ে আলোচনা করে।  ইতিহাস  আদি পুরাণ প্রথম তীর্থংকর, ঋষভনাথের জীবনের প্রশংসা করে সংস্কৃত কবিতা হিসেবে জিনসেন (দিগম্বর সন্ন্যাসী) দ্বারা রচিত হয়েছিল। জৈন ঐতিহ্য অনুসারে, এটি ৯ম শতাব্দীতে রচিত।   বিষয়বস্তু  কাজটি তার নিজস্ব অনন্য শৈলীতে আত্মার পরিপূর্ণতা এবং মুক্তির তীর্থযাত্রাকে কেন্দ্রীভূত করে। কাজের মধ্যে, ঋষভদেবের পুত্র দুই ভাই ভরত ও বাহুবলীর সমগ্র বিশ্বের ক্ষমতা ও নিয়ন্ত্রণের লড়াই। যখন বাহুবলী জয়ী হয়, তখন সে তার ভাইয়ের পক্ষে পার্থিব সাধনা ত্যাগ করে। মধ্যযুগের অনেক জৈন পুরাণ এই কাজে একটি আদর্শ খুঁজে পেয়েছে।  বিখ্যাত উক্তি   আদি পুরাণের একটি বিখ্যাত উক্তি হল-   তথ্যসূত্র    উৎস                 বিষয়শ্রেণী:কন্নড় সাহিত্য বিষয়শ্রেণী:১০ম শতাব্দীর বই বিষয়শ্রেণী:আদিবাসী আর্যবাদ বিষয়শ্রেণী:জৈন গ্রন্থ বিষয়শ্রেণী:সংস্কৃত মহাকাব্য বিষয়শ্রেণী:৯ম শতাব্দীর সংস্কৃত সাহিত্য
আব্দুল হালিম নামটি নিচের ব্যক্তিবর্গকে নির্দেশ করতে পারে:   আব্দুল হালিম - গিনেস বিশ্ব রেকর্ডকারী বাংলাদেশী।  আব্দুল হালিম বুখারী - বাংলাদেশি দেওবন্দি ইসলামি পণ্ডিত।  আব্দুল হালিম (রাজনীতিবিদ) -বাংলাদেশী রাজনীতিবিদ ও যশোর-৬ আসনের সাবেক সাংসদ।  আব্দুল হালিম (ময়মনসিংহের রাজনীতিবিদ) -বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য।   আরও দেখুন    আবদুল হালিম (দ্ব্যর্থতা নিরসন)
দ্য নেট বলতে নিচের বিষয়গুলি নির্দেশ করতে পারে:   দ্য নেট (১৯৭৫-এর চলচ্চিত্র) - একটি জার্মান চলচ্চিত্র।  দ্য নেট (১৯৫৩-এর চলচ্চিত্র) - একটি ব্রিটিশ চলচ্চিত্র।  দ্য নেট (১৯৯৫-এর চলচ্চিত্র) - একটি আমেরিকান সাইবার থ্রিলার চলচ্চিত্র।  দ্য নেট ২ (২০০৬-এর চলচ্চিত্র)  দ্য নেট (টিভি সিরিজ), দ্য নেট (বিবিসি টিভি সিরিজ) - চলচ্চিত্রের উপর ভিত্তি করে নির্মিত টিভি সিরিয়াল।  দ্য নেট (অ্যালবাম) - ১৯৮৩ সালের রিভার ব্যান্ডের অ্যালবাম।  মুভমেন্ট ফর ডেমোক্রেসি - দ্য নেট - ইতালির একটি রাজনৈতিক দলের নাম ।
মার্তিন গাস্তোন দেমিচেলিস (, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।  দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।  আর্জেন্টিনা জাতীয় দলের হয়ে ৩৭টি খেলায় মাঠে নেমেছেন দেমিচেলিস। দলের হয়ে তিনি ২০১০ বিশ্বকাপেও অংশগ্রহণ করেন।  ক্লাব কর্মজীবন  তথ্যসূত্র  বহিঃসংযোগ  BDFutbol প্রোফাইল    2010 ফিফা বিশ্বকাপ প্রোফাইল  আইরিশ টাইম্‌সে ক্যারিয়ারের তথ্য  বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল উপযোগী খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:২০০৫ ফিফা কনফেডারেশন্স কাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:ইতালির নাগরিকীকৃত নাগরিক বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:জার্মানিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কর্দোবা প্রদেশের (আর্জেন্টিনা) ফুটবলার
আশাম হল একটি ভুট্টা ভিত্তিক ক্যারিবীয় মিষ্টি। আফ্রিকায় এর উৎপত্তি বলে ধারণা করা হয় এবং একান শব্দ "ও-সিয়াম" থেকে এর নাম আশাম এসেছে, যার অর্থ "ভাজা এবং গুঁড়ো করা ভুট্টা"। অন্যান্য নামগুলির মধ্যে রয়েছে ব্রাউন জর্জ (জামাইকা), আশাম (গ্রেনাডা), স্যানসাম এবং চিলি বিবি (ত্রিনিদাদ), ক্যান শাম, ক্যাশাম এবং কাশাম (বেলিজ)।  শুকনো ভুট্টার দানা বার করে তা শুকনো ভেজে ভালোভাবে গুঁড়ো করে এটি তৈরি করা হয়। তারপর মিশ্রণে লবণ বা চিনি যোগ করা যেতে পারে এবং এটি শুকনো বা পানি দিয়ে খাওয়া যেতে পারে।   আরও দেখুন    ককশন  ডাকুনু  মিষ্টান্ন তালিকা   তথ্যসূত্র   বিষয়শ্রেণী:ক্যারিবীয় রন্ধনশৈলী
ইয়েনি মসজিদ (  ,  অনুবাদ - "নতুন মসজিদ") গ্রীসের লেসবোস দ্বীপের মাইটিলিনে অবস্থিত একটি ঐতিহাসিক অটোমান মসজিদ।   স্থান  মসজিদটি ইপানো স্কালার এরমো স্ট্রিটে অবস্থিত, যা মাইটিলিনের পুরাতন তুর্কি এলাকা ও পুরাতন তুর্কি বাজারের কেন্দ্রস্থলে অবস্থিত।  এপানো স্কালা আধুনিক শহরের কেন্দ্রস্থলের উত্তরে এবং পুরাতন বন্দরের পশ্চিমে অবস্থিত।   ইতিহাস এবং স্থাপত্য  লেসবস () ১৪৬২-১৯১২ সালের মধ্যে অটোমান শাসনের অধীনে ছিল এবং এখানে উল্লেখযোগ্য মুসলিম জনসংখ্যা ছিল। স্থানীয় গভর্নর (নাজির) কুলাকসিজ্জাদে মুস্তফা আগা দ্বারা আনুমানিক ১৮২৫ সালে মসজিদটির কমিশন করা হয়েছিল। এছাড়াও হাকি মুহাম্মদ কর্তৃক পরিচালিত একটি মাদ্রেস (মুসলিম মঠ) মসজিদের আঙ্গিনায় নির্মিত হয়েছিল এবং মুফতির বাসভবনটি আঙ্গিনার উত্তর দিকে নির্মিত হয়েছিল। কাঠামোটি ইটের গম্বুজ বিশিষ্ট ছাদ সহ পাথর দিয়ে তৈরি যা বাইজেন্টাইন এবং অটোমান স্থাপত্যের উপাদানগুলিকে একত্রিত করে।  ১৯২০-এর দশকের গোড়ার দিকে গ্রীস এবং তুরস্কের মধ্যে জনসংখ্যা বিনিময়ের পর তুর্কিরা শহর ছেড়ে চলে যায় এবং মসজিদটি তার সম্প্রদায় হারিয়ে ফেলে। যদিও বাকি বছরগুলিতে মসজিদটি অবহেলিত ছিল, তবুও ২০১১ সালে এওলিস্টাস নাগরিক উদ্যোগ গোষ্ঠীর সদস্য ৩৫ জন স্বেচ্ছাসেবক মসজিদটি পরিষ্কার করেন। বর্তমানে মেয়র স্পিরোস গ্যালিনোস ইইউ তহবিল ব্যবহার করে মসজিদটি পুনরুদ্ধারের প্রতিশ্রুতি দিয়েছেন।   আরও দেখুন    গ্রীসে ইসলাম  গ্রীসের মসজিদের তালিকা   তথ্যসূত্র    বহিঃসংযোগ      বিষয়শ্রেণী:গ্রিসের উসমানীয় মসজিদ বিষয়শ্রেণী:উসমানীয় সাম্রাজ্যের ভবন ও স্থাপনা বিষয়শ্রেণী:১৮২০-এর দশকে সম্পন্ন মসজিদ বিষয়শ্রেণী:উদ্ধৃতি শৈলীতে তুর্কি ভাষার উৎস (tr) বিষয়শ্রেণী:উদ্ধৃতি শৈলীতে গ্রিক ভাষার উৎস (el) বিষয়শ্রেণী:উইকিউপাত্তে স্থানাঙ্ক আছে
মেশুচরারিম হল দাসদের একটি ইহুদি সম্প্রদায়। এদের প্রায়শই মিশ্র-জাতির আফ্রিকান-ইউরোপীয় বংশোদ্ভূত বলে উল্লেখ করা হয়। কথিত আছে এরা স্পেন থেকে ষোল শতকে বিতাড়িত হওয়ার পর  সেফার্ডিক ইহুদিদের সাথে ভারতে এসেছিলেন। সেফার্ডিক ইহুদিরা বা পরদেশী ইহুদিরা ভারতীয় মূল অধিবাসীদের কাছে বিদেশী হিসাবে পরিচিত হয়েছিল।  ইউরোপীয় জনজাতির বংশোদ্ভূত হওয়ার জন্য কখনও কখনও তাদের শ্বেত ইহুদিও বলা হত।   মেশুচরারিমের বংশধররা ঐতিহাসিকভাবে ভারতে অন্যান্য শ্বেতাঙ্গ ইহুদিদের দ্বারা বৈষম্যের শিকার হয়েছিল। তারা কোচিন ইহুদিদের অনানুষ্ঠানিক বর্ণের সর্বনিম্ন অবস্থানে ছিল। পরদেশীরা ইহুদিরা মেশুচরারিমদের তাদের সাথে উপাসনা করার অনুমতি দিয়েছিল কিন্তু নিম্ন শ্রেনীভুক্ত হওয়ার জন্য তাদের পিছনের সারিতে বসতে হয়েছিল। তারা সম্প্রদায়ের পূর্ণ সদস্য হতে পারেনি এবং সম্প্রদায়ের অন্তবিবাহ প্রথা থেকে তাদের বাদ দেওয়া হয়েছিল।  একই সময়ে, তারা মালাবার ইহুদিদের দ্বারাও বঞ্চিত হয়ে পড়েছিল। মালাবার ইহুদিরা ইহুদিদের অনেক বড় সম্প্রদায় যারা সম্ভবত হাজার বছরের দীর্ঘ সময়কাল ধরে কোচিনে বসতি গড়ে তুলেছিল।  কুড়ি শতকের গোড়ার দিকে, আব্রাহাম বারাক সালেম কোচিন ইহুদিদের একজন সদস্য হয়ে ওঠেন।   মেশুচরারিমদের বংশধর হিসাবে তিনিই প্রথম কলেজ যান এবং ডিগ্রী অর্জন করেন। তিনি প্রথম কোচিন ইহুদি যিনি একজন আইনজীবী হিসাবে প্রতিষ্ঠা পান।  তিনি তার নিজ জাতি মেশুচরারিম জনগণের প্রতি বৈষম্যের বিরুদ্ধে লড়াই শুরু করেছিলেন। তার প্রতিবাদ ও লড়াইয়ের ফলস্বরূপ তিরিশ এর দশকে, অর্থাৎ ১৯৩০ সাল নাগাদ মেশুচরারিমদের বিরুদ্ধে প্রবর্তিত সামাজিক বৈষম্যমূলক নীতির প্রভাব হ্রাস পেতে শুরু করে। মেশুচরারিম সহ বেশিরভাগ কোচিন ইহুদি পঞ্চাশ এর দশকের মাঝামাঝি সময়ে, অর্থাৎ ১৯৫০ সাল নাগাদ তাদের পিতৃভূমি ইসরায়েলে  ফিরে চলে যান।   তথ্যসূত্র   বিষয়শ্রেণী:ইহুদি জাতিগোষ্ঠী বিষয়শ্রেণী:ভারতীয় ইহুদি বিষয়শ্রেণী:ভারতীয় জাতি